CELEX: 62019TN0700
Language: et
Date: 2019-10-11 00:00:00
Title: kohtuasi T-700/19: 11. oktoobril 2019 esitatud hagi – Al-Gaoud versus nõukogu

2.12.2019   
            
            
               ET
            
            
               Euroopa Liidu Teataja
            
            
               C 406/41
            
         
      11. oktoobril 2019 esitatud hagi – Al-Gaoud versus nõukogu
      (kohtuasi T-700/19)
      (2019/C 406/51)
      Kohtumenetluse keel: inglise
      
         Pooled
      
      
         Hageja: Abdel Majid Al-Gaoud (Giza, Egiptus) (esindaja: barrister S. Bafadhel)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 31. juuli 2019. aasta rakendusotsus (ÜVJP) 2019/1299, millega rakendatakse otsust (ÜVJP) 2015/1333 piiravate meetmete kohta seoses olukorraga Liibüas, osas, milles hageja nimi jäeti nõukogu 31. juuli 2015. aasta otsuse 2015/1333/ÜVJP piiravate meetmete kohta seoses olukorraga Liibüas II ja IV lisas olevasse nimekirja;
               
            
                  —
               
               
                  tühistada nõukogu 31. juuli 2019. aasta rakendusmäärus (EL) 2019/1292, millega rakendatakse määruse (EL) 2016/44, mis käsitleb piiravaid meetmeid seoses olukorraga Liibüas, artikli 21 lõiget 2, osas, milles hageja nimi jäeti nõukogu 18. jaanuari 2016. aasta määruse (EL) 2016/44 piiravate meetmete kohta seoses olukorraga Liibüas III lisas olevasse nimekirja;
               
            
                  —
               
               
                  mõista Üldkohtu menetlusega seotud kohtukulud vastavalt Üldkohtu kodukorrale välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et nõukogu 31. juuli 2019. aasta rakendusotsus (ÜVJP) 2019/1299, millega rakendatakse otsust (ÜVJP) 2015/1333 ja nõukogu 31. juuli 2019. aasta rakendusmäärus (EL) 2019/1292, millega rakendatakse määruse (EL) 2016/44, artikli 21 lõiget 2, ei ole õiguslik alus hageja hoidmiseks nimekirjas, vaatamata sellele, et olukord Liibüas on oluliselt muutunud. Väidetavalt ei ole nõukogu esitanud individuaalseid, spetsiifilisi ja konkreetseid põhjendusi vaidlustatud meetmete kohta, mida ei ole ühegi tõendiga piisavalt põhjendatud.
               
            
                  2.
               
               
                  Teine väide, et vaidlustatud meetmed rikuvad hageja põhiõigusi, sealhulgas õigust tervisele, perekonnaelule, omandile ja tõhusale kohtulikule kaitsele, mis on tagatud Euroopa Liidu põhiõiguste hartaga. Vaidlustatud meetmed pole ühegi õigustatud eesmärgi saavutamiseks vajalikud ega asjakohased ning need kujutavad endast hageja põhiõiguste määratlemata ja ebaproportsionaalset riivet.